Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi, («Narodne novine» broj 86/08, 61/11, 04/18 i 112/19 ), a u svezi Javnog natječaja za imenovanje pročelnika Jedinstvenog upravnog odjela Općine Čađavica objavljen u „Narodnim novinama“, broj:135 od 10.11.2023.godine načelnik Općine Čađavica objavljuje

**OBAVIJEST I UPUTE KANDIDATIMA O PRAVNIM I DRUGIM IZVORIMA**

**ZA PRIPREMANJE KANDIDATA ZA PRETHODNU PROVJERU**

**ZNANJA I SPOSOBNOSTI**

Javni natječaj za imenovanje:

**PROČELNIKA Jedinstvenog upravnog odjela Općine Čađavica, -** 1 izvršitelj/ica na neodređeno vrijeme uz probni rok od tri mjeseca

**OPIS POSLOVA I ZADATAKA:**

|  |  |
| --- | --- |
| * planira, organizira, upravlja i koordinira rad Odjela u skladu sa zakonom i drugim propisima, * određuje prioritete i raspored izvršavanja poslova , * nadzire dinamiku izvršavanja poslova i brine o pravovremenosti i kvaliteti njihova izvršavanja, * daje upute službenicima za obavljanje poslova i zadaća, * osigurava koordinaciju i suradnju u radu Odjela s drugim pravnim osobama, prema ministarstvima, županijskim tijelima, tijelima državne uprave i jedinicama lokalne samouprave, * sudjeluje u pripremi i provođenju postupaka javne i bagatelne nabave , * brine o stručnom osposobljavanju i usavršavanju službenika, * predlaže potrebna ustrojstvena i kadrovska rješenja za poboljšanje rada te vodi brigu o kreiranju akata u funkciji unaprjeđenja rada, * vodi upravni postupak i donosi rješenja u najsloženijim upravnim stvarima u prvostupanjskom postupku iz djelokruga Odjela, * izrađuje rješenja, ugovore i uvjerenja iz područja radnih i obvezno-pravnih odnosa, * prati i primjenjuje propise koji se odnose na organizaciju i djelokrug lokalne samouprave, * nalaže obavljanje određenih poslova i zadataka svakom pojedinom službeniku neophodnih za uredan i pravodoban rad Odjela,  |  | | --- | | * obavlja upravne, stručne i druge poslove iz područja službeničkih odnosa u skladu s posebnim zakonom i propisima | |

**PODACI O PLAĆI RADNOG MJESTA:**

Sukladno članku 8. Zakona o plaćama u lokalnoj i područnoj (regionalnoj) samoupravi («Narodne novine» 28/10, 10/23) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenata složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5 % za svaku navršenu godinu radnog staža.

Prema Odluci o koeficijentima za obračun plaće službenika i namještenika u upravnim tijelima Općine Čađavica («Službeni glasnik» broj: 2/20, 3/21) koeficijent  složenosti poslova za radno mjesto pročelnik Jedinstvenog upravnog odjela iznosi 3,21.

Za kandidate koji ispunjavaju formalne uvjete iz natječaja provest će se prethodna provjera znanja i sposobnosti putem pisanog testiranja i intervjua. Pisano testiranje sastoji se od općeg i posebnog dijela.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE:**

***Opći dio:***

* **Ustav Republike Hrvatske** („Narodne novine“ br. 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01-ispravak, 76/10 i 85/10-pročišćeni tekst i 5/14 ),
* **Zakon o lokalnoj i područnoj (regionalnoj) samoupravi** („Narodne novine“ br. 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15-ispravak, 123/17, 98/19 i 144/20) ,
* **Zakon o općem upravnom postupku** ( „Narodne novine“ br. 47/09 i 110/21),
* **Uredba o uredskom poslovanju** (''Narodne novine'' br. 75/21)

***Posebni dio:***

* **Zakon o službenicima i namještenicima u lokalnoj i područnoj ( regionalnoj) samoupravi** ( ''Narodne novine'' br. [86/08](https://www.zakon.hr/cms.htm?id=31613), [61/11](https://www.zakon.hr/cms.htm?id=31611), [04/18](https://www.zakon.hr/cms.htm?id=31615), [112/19](https://www.zakon.hr/cms.htm?id=41367))
* **Zakon o lokalnim izborima** ( ''Narodne novine'' br. [144/12](https://www.zakon.hr/cms.htm?id=17737), [121/16](https://www.zakon.hr/cms.htm?id=17735), [98/19](https://www.zakon.hr/cms.htm?id=40767), [42/20](https://www.zakon.hr/cms.htm?id=44113), [144/20](https://www.zakon.hr/cms.htm?id=46705), [37/21](https://www.zakon.hr/cms.htm?id=47998))
* **Zakon o proračunu ( ''Narodne novine'' br. 144/21)**

**NAČIN OBAVLJANJA PRETHODNE PROVJERE ZNANJA I SPOSOBNOSTI:**

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja.

Smatra se da je kandidat, koji nije pristupio prethodnoj provjeri znanja, povukao prijavu na natječaj. Prethodna provjera znanja obuhvaća pisano testiranje i intervju.

Postupak provjere znanja i sposobnosti provodi Povjerenstvo za provedbu natječaja.

Po dolasku na prethodnu provjeru znanja, od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

Po utvrđivanju identiteta, kandidatima će biti podijeljena pitanja za provjeru znanja iz odredbi navedenih zakona. Pisani test sastoji se od **ukupno 20 pitanja, i to 10 pitanja iz općeg dijela i 10 pitanja iz posebnog dijela.**

**Svaki točan odgovor nosi 1 bod i** kandidat može **za svaki dio provjere** znanja na pismenom dijelu **ostvariti najviše 10 bodova.**

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti. Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati.

Pisano testiranje traje **maksimalno 45 minuta.**

Intervju se provodi samo s kandidatima koji su ostvarili **najmanje 50% bodova iz svakog dijela provjere znanja** na provedenom testiranju, **odnosno najmanje 5 bodova iz svakog dijela provjere znanja.**

Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad.

**Na intervjuu kandidat može ostvariti maksimalno 10 bodova.**

Nakon provedenog postupka prethodne provjere znanja i sposobnosti, Povjerenstvo za provedbu natječaja sastavlja Izvješće o provedenom postupku i utvrđuje rang listu kandidata prema ukupnom broju ostvarenih bodova na pisanom testiranju i intervjuu.

**MJESTO I VRIJEME ODRŽAVANJA TESTIRANJA**

Povjerenstvo za provedbu natječaja utvrdit će listu kandidata koji ispunjavaju formalne uvjete iz natječaja te će na službenoj web stranici i na oglasnoj ploči općine Čađavica objaviti mjesto i vrijeme održavanja prethodne provjere znanja i sposobnosti kandidata, najmanje 5 dana prije održavanja provjere. Kandidati koji ispunjavaju formalne uvjete natječaja bit će obaviješteni o vremenu i mjestu održavanja prethodne provjere znanja i sposobnosti i putem e-mail adrese koju navedu u prijavi na natječaj.